መለስ ዜናዊ የሰሜን ኢትዮጵያ የተራሮች ምርምርና ልማት የተሰኘ ተቋም ሊቋቋም ነው
ለቀድሞው ጠቅላይ ሚኒስትር አቶ  መለስ ዜናዊ መታሰቢያነት የሰሜን ኢትዮጵያ የተራሮች ምርምርና ልማት ኢንስቲትዩት በስማቸው  ሊቋቋም ነው ።የመቀሌ ዩኒቨርሲቲ ተመራማሪና መምህር ዶክተር እያሱ ያዘው ፤ የቀድሞው ጠቅላይ ሚኒስትር መለስ ዜናዊ በአለም አቀፍ ደረጃ እውቅና ያገኙበትን የአረንጓዴ ኢኮኖሚ ስትራቴጂ ለማስተግበር በስማቸው የምርምር ተቋቋም ማቋቋም አስፈልጓል ነው ያሉት ። ተራራዎች የብዝሀ ህይወት ማዕከል ከመሆናቸው በተጨማሪ የሀገሪቱን ዘጠና በመቶ የውሀ ሀብት የያዙ ናቸው ያሉት ዶክተር እያሱ ፤ ኢንስቲትዩቱ መቋቋሙ በሰሜናዊ የሀገሪቱ ክፍል ያለውን የእርሻ መሬት ጥበት ችግር በመፍታት ዘርፉ በጥናትና ምርምር የተደገፈ እንዲሆን ያግዛልም ብለዋል ። ተቋሙ ተራሮችን ወደ ኢኮኖሚያዊ ጠቀሜታ ለማሸጋገር የሚሰራ ሲሆን ለጊዜው በመቀሌ ዩኒቨርሲቲ ስር ሆኖ ስራውን ያከናውናል መባሉን ኢዜአ ዘግቧል ። (ኤፍ.ቢ.ሲ.)